J โชว์กำไรปี 63 โตทะลักกว่า 2 เท่าตัว ลุยปันผล 0.03 บ.
J โชว์กำไรปี 63 โตทะลักกว่า 2 เท่าตัว มาที่ 56.44 ลบ. จากปีก่อน 17.21 ลบ. ลุยปันผล 0.03 บ. ขึ้น XD 20 เม.ย.64 จ่าย 7 พ.ค.64
J โชว์กำไรปี 63 โตทะลักกว่า 2 เท่าตัว มาที่ 56.44 ลบ. จากปีก่อน 17.21 ลบ. ลุยปันผล 0.03 บ. ขึ้น XD 20 เม.ย.64 จ่าย 7 พ.ค.64
23 ก.พ. 2564

บริษัท เจเอเอส แอสเซ็ท จำกัด (มหาชน) หรือ J รายงานผลการดำเนินงานประจำปี 2563 สิ้นสุดวันที่ 31 ธ.ค.2563 ดังนี้

โดยผลการดำเนินงานประจำปี 2563 มีกำไรเพิ่มขึ้น เนื่องจากบริษัทมีต้นทุนค่าเช่า และต้นทุนขาย ปี 2563 เท่ากับ 186.1 ล้านบาท ลดลงจากปี 2562 ร้อยละ 73.1 เนื่องจากการลดลงของต้นทุนค่าเช่าจากการปิดสาขา และลดพื้นขนาดพื้นที่เช่าในส่วนธุรกิจ IT Junction ที่ผลประกอบการไม่ได้ตามเป้าหมาย และการเจรจาขอส่วนลดค่าเช่าจากเจ้าของพื้นที่ บริษัทมีกำไรขั้นต้น ในปี 2563 เท่ากับ 326.7 ล้านบาท เพิ่มขึ้นร้อยละ 148.6 โดยคิดเป็นอัตรากำไรขั้นต้นที่ร้อยละ 37.4 จากรายได้รวม
รวมทั้งบริษัทมีค่าใช้จ่ายในการขายและค่าใช้จ่ายในการบริหาร ปี 2563 รวมเท่ากับ 123.7 ล้านบาท ลดลงจากปี 2562 เท่ากับ 7.5 ล้านบาท หรือลดลงร้อยละ 5.7 ซึ่งการลดลงของค่าใช้จ่ายในการขายและค่าใช้จ่ายบริหาร เนื่องจากค่าใช้จ่ายพนักงานที่ลดลง และค่าใช้จ่ายส่งเสริมการขายที่ลดลง บริษัทมีกำไรจากการดำเนินงาน ปี 2563 เท่ากับ 118.4 ล้านบาท เพิ่มขึ้นจากปี 2562 ร้อยละ 64
ขณะเดียวกันที่ประชุมคณะกรรมการบริษัทมีมติอนุมัติจ่ายปันผลจากงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 เป็นเงินสดในอัตรา 0.03 บาทต่อหุ้น กำหนดขึ้นเครื่องหมาย XD วันที่ 20 เม.ย.2564 และกำหนดจ่ายเงินปันผลในวันที่ 7 พ.ค.2564